CONSILIUL LOCAL AL  MUNICIPIULUI CRAIOVA

HOTĂRÂREA NR. 63

Consiliul Local al Municipiului Craiova, întrunit în şedinţa ordinară din data de 31.07.2008;

Având în vedere raportul nr.102005/2008 întocmit de Direcţia Patrimoniu prin care se propune însuşirea raportului de evaluare a terenului, situat în municipiul Craiova, str. Brazda lui Novac, amplasat în faţa proprietăţii private de la nr.79A şi rapoartele comisiilor de specialitate ale Consiliului Local al Municipiului Craiova nr. 40, 42, 45, 46, 47/2008;  

În conformitate cu prevederile Legii nr.7/1996 a cadastrului şi a publicităţii imobiliare, republicată;

În temeiul  art.36, alin.2, lit. c coroborat cu alin.5, lit. b, art.123 alin.2 şi art.45 alin.3 din Legea nr.215/2001, republicată,  privind administraţia publică locală;

HOTĂRĂŞTE:

Art.1. Se aprobă însuşirea raportului de evaluare a terenului, situat în municipiul Craiova, str. Brazda lui Novac, amplasat în faţa proprietăţii private de la nr.79A,   având ca obiect stabilirea nivelului minim al redevenţei, conform anexei nr.1 care face parte integrantă din prezenta hotărâre.

Art.2. Se aprobă Caietul de sarcini pentru concesionarea prin licitaţie publică a terenului  prevăzut la art.1, conform anexei nr.2 care face parte integrantă din prezenta hotărâre.

Art.3. Se împuterniceşte Primarul Municipiului Craiova să încheie contractul de concesiune şi respectiv să efectueze procedurile de publicitate imobiliară prevăzute de lege.

Art.4. Serviciul Administraţie Publică Locală, Direcţia Patrimoniu, Direcţia Economico - Financiară, Direcţia Impozite şi Taxe şi Direcţia Juridică, Asistenţă de Specialitate şi Contencios Administrativ vor aduce la îndeplinire prevederile prezentei hotărâri.
	   PREŞEDINTE DE ŞEDINŢĂ,
	       CONTRASEMNEAZĂ,

	
	                SECRETAR,

	       Gheorghe ALBĂSTROIU
	          Nicoleta MIULESCU

